
Studentrepresentant
Hvert år starter nye anestesikull, og anestesistudenter har gratis medlemskap hos faggruppen. Vi ønsker å jobbe for å rekruttere alle anestesisykepleiere som starter utdanningen innen vår profesjon, men vi vil også jobbe for å beholde dem som medlemmer når de er ferdig utdannet.

Alle lokalgrupper står fritt til å velge inn en studentrepresentant i styret sitt. 
Studentrepresentanten har uttale- og forslagsrett, men har ikke stemmerett i styret. (Det er opp til hver lokalgruppe å avgjøre hva som står i deres vedtekter). 

Studentrepresentant rekrutteres på besøk ved skolen, hvor lokalgruppen informerer om Anestesisykepleierne NSF, hva vi er, hva vi gjør og hvorfor bli medlem. Det er også mulighet for å ta med en tidligere studentrepresentant, slik at denne kan informere om hva de har gjort og hvor givende og interessant det er. 

Det er kun dere i lokalgruppen som setter føringer for hva studentrepresentanten kan være med på å gjøre, og hvilke oppgaver den skal ha. 

Forslag til ting en studentrepresentant kan gjøre i styret: 
· Bidra/ hjelpe til på fagkvelder
· Rekruttere nye studentmedlemmer 
· Bidra på sosiale medier
· Være med å arrangere fagkongress
· Kan være ett kontaktpunkt inn til landsstyret, studentenes meninger er også viktige for vårt arbeid fremover

Dersom du har spørsmål, send det på e-post til Anestesisykepleierne NSF

— alltid til stede




